Premijer Kambodže
<s>Premijer Kambodže (kmerski: នាយករដ្ឋមន្ត្រីនៃព្រះរាជាណាចក្រកម្ពុជា; francuski: Premier ministre du Royaume du Cambodge) je predsjednik vlade Kambodže.</s><s>Uz to, premijer je i šef kabineta te voditelj izvršne vlasti u Kambodži.</s><s>Funkcija premijera formirana je 1945. godine za vrijeme francuske uprave, a prvi obnašatelj funkcije bio je Norodom Sihanouk.</s><s>Funkcija premijera nije bila izborna sve do 1993. godine, kada je monarhijski ustav formalno priznao funkciju premijera; prvi demokratski izabrani premijer postao je Norodom Ranariddh.</s>

<s>Da bi bio izabran, premijer mora biti zastupnik u parlamentu.</s><s>Nakon konstituiranja parlamenta, isti bira premijera većinom glasova, nakon čega ovaj odlazi u Kraljevsku palaču, gdje pred Kraljem i vjerskim dužnosnicima polaže prisegu.</s><s>Kralj na koncu imenuje premijera na petogodišnji mandat, s tim da Kralj nema pravo odbiti imenovanje koje je izglasao parlament.</s><s>Nakon imenovanja slijedi predstavljanje kabineta, a vlada mora biti potvrđena u parlamentu u roku od 60 dana od dana izbora.</s><s>Premijer imenuje i svog zamjenika, mada u slučaju smrti ili bolesti premijera, njegovo mjesto preuzima imenovani v.d. premijera.</s>

<s>Sjedište premijera i vlade je Palača mira, međutim premijer ima svoju privatnu rezidenciju u kojoj stanuje.</s><s>Aktualni premijer, od 1998. godine, je Hun Sen iz Kambodžanske narodne stranke.</s>

<s>Politika Kambodže
Kambodža</s>

